open-index/open-wikipedia-markdown huggingface dataset:
மருத்துவப் பணிக்கான தேசியத் தகுதித் தேர்வு

**மருத்துவப் பணிக்கான தேசியத் தகுதித் தேர்வுகள்**  (**National Exit Test** (சுருக்கமாக:**NExT**), 2023-ஆம் ஆண்டு முதல் இறுதியாண்டு மருத்துவம் படிக்கும் அனைத்து எம்.பி.பி.எஸ் எனப்படும் இளநிலை மருத்துவப் படிப்பு மாணவர்கள் இத்தேர்வின் முதல் பகுதியில் தேர்ச்சி பெற்றவர்கள் மட்டுமே மருத்துவமனைகளில் ஓராண்டு பயிற்சி மருத்துவராக  (ஹவுஸ் சர்ஜன்) பணியாற்ற அனுமதிக்கப்படுவர். பின்னர் இத்தேர்வின் இரண்டாம் பகுதியில் தேர்ச்சி பெற்றவர்கள் மட்டுமே பொதுமக்களுக்கு மருத்துவம் பார்க்க தேசிய மருத்துவ ஆணையத்தால் அனுமதி வழங்கப்படும்.  மேலும் இரண்டாம் பகுதி தேர்வில் அதிக மதிப்பெண் எடுத்தவர்களுக்கு மட்டுமே முதுநிலை மருத்துவப் படிப்புகளில் சேர அனுமதிக்கப்படுவர். இப்புதிய தேர்வு முறை அடுத்த ஆண்டு டிசம்பர் 2023 முதல் நடைமுறைக்கு வருகிறது. 

இப்புதிய தேர்வு முறையால் நீட் முதுநிலை மருத்துவத்திற்கான தேர்வு மற்றும் அயல்நாட்டில் இளநிலை மருத்துவம் படித்த மாணவர்கள் இந்தியாவில் மருத்துவப் பணி மேற்கொள்ள  தனித்தேர்வுகள் எழுத தேவையில்லை. 

நெக்ஸ்ட் தேர்வு தொடர்பான நடை முறைகள் இனிமேல் அறிவிக்கப்படும். இந்தத் தேர்வை, மருத்துவ அறிவியலுக்கான தேசிய தேர்வுகள் வாரியம் வாயிலாக நடத்தாமல், புது தில்லி எய்ம்ஸ் மூலம் நடத்தப்பட உள்ளது.

## தேர்வு முறை
நெக்ஸ்ட் தேர்வு இரு பகுதிகளாகக் கொண்டது: எழுத்துத் தேர்வு  (NEXT-1) மற்றும் செய்முறை தேர்வு (NEXT-2). 

### நெக்ஸ்ட்: 1
இத்தேர்வானது மருத்துவக் கல்லூரிகளில் இளநிலை மருத்துவம் (எம்பிபிஎஸ்) படிக்கும் இறுதியாண்டு மாணவர்கள் சாதாரணமாக எழுதும் தேர்வுக்கு பதிலாக நெக்ஸ்ட் 1 தேர்வு இந்தியா முழுவதற்குமாக நடத்தப்படும் எழுத்துத் தேர்வாகும். இத்தேர்வில் வெற்றி பெற்றவர்கள் மட்டுமே மருத்துவ மனைகளில் பயிற்சி மருத்துவராக பணியாற்றத் (ஹவுஸ் சர்ஜன்) தகுதி பெறுவார். வெளிநாடுகளில் மருத்துவம்  படித்த மாணவர்களும்  நெக்ஸ்ட் 1 தேர்வில் தேர்ச்சி பெற்ற பின்னரே மருத்துவமனைகளில் பயிற்சி மருத்துவருவராக பணியாற்ற முடியும்.  இத்தேர்வில் 50% விழுக்காடு மதிப்பெண் எடுத்தவர்கள் மட்டுமே தேர்ச்சி அடைந்தவர்களாக கருதப்படுவர். ஆனால் இந்த மதிப்பெண்ணால் மருத்துவ முதுநிலை படிப்புகளுக்கு தகுதி பெறமுடியாது. 
### நெக்ஸ்ட்: 2
மருத்துவமனையில் ஓராண்டு பயிற்சி மருத்துவராக பணியாற்றியவர்கள்,  மருத்துவராக பணியாற்ற அல்லது முதுநிலை மருத்துவம் படிக்க வேண்டுமெனில் **நெக்ஸ்ட் 2**  செயல்முறை தேர்வில் தேர்ச்சி பெற வேண்டும்.  இதன் மூலம்  நீட் முதுநிலை மருத்துவத்திற்கான தேர்வு நீக்கப்படுகிறது. நெக்ஸ்ட் தேர்வுகள் இந்தியா முழுவதும் டிசம்பர் 2023 முதல் நடைமுறைக்கு வருகிறது.

## மேற்கோள்கள்

## வெளி இணைப்புகள்
* All You Know about NEXT Test
*
*
*
சொ. ஞானசம்பந்தன்

**சொ. ஞானசம்பந்தன்** (*S. Gnanasambandan*, 11 பிப்ரவரி 1926 – 7 மார்ச் 2021) என்பவர் புதுச்சேரியில் பிறந்த தமிழ் எழுத்தாளரும் மொழிபெயர்ப்பாளரும் ஆவார். தமிழ்ப்புலவர் பட்டம் பெற்றவர். இவர் காரைக்கால் மலையப் பெருமாளின் தம்பி பெயரனாவார்.

## வாழ்க்கைக் குறிப்பு
1926 ஆம் ஆண்டு புதுச்சேரி காரைக்காலில் பிறந்தார். வியட்நாம் மற்றும் பிரான்சில் பணியாற்றி, தாயகம் திரும்பி அரசுப் பள்ளியில் ஆசிரியராகப் பணியாற்றினார். 1986 இல் தலைமையாசிரியராகப் பணிநிறைவு செய்தார்.

## நூல்கள்
# தமிழைத் திருத்தமாக எழுதுவது எப்படி?
# சிரிப்புக்கதை சிங்கவேட்டை
# மாப்பசான் சிறுகதைகள்
# மறைந்த நாகரிகங்கள்
# பிரெஞ்சு இலக்கிய வரலாறு
# லத்தீன் இலக்கிய வரலாறு

## மேற்கோள்கள்

## வெளி இணைப்புகள்
* அலுவல்பூர்வ தளம்

பகுப்பு:தமிழ் எழுத்தாளர்கள்
பகுப்பு:2021 இறப்புகள்
பகுப்பு:1926 பிறப்புகள்
பகுப்பு:புதுச்சேரி மாவட்ட நபர்கள்
பகுப்பு:புதுச்சேரி தமிழறிஞர்கள்
மாநிலங்களவைத் தேர்தல்கள் 1996

**மாநிலங்களவைத் தேர்தல்கள் 1996** (*1996 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவையின் உறுப்பினர்களைத் தேர்ந்தெடுப்பதற்காக 1996ஆம் ஆண்டு நடைபெற்ற தேர்தல்கள் ஆகும். இத்தேர்தல்களின் மூலம் 17 மாநிலங்களிலிருந்து 59 உறுப்பினர்கள் தேர்ந்தெடுக்கப்பட்டனர். இதில் மிசோரம் மாநிலத்திலிருந்து 1 உறுப்பினரும் சம்மு காசுமீர், உத்தராகாண்டம் மற்றும் உத்தரப்பிரதேசத்திலிருந்து தேர்ந்தெடுக்கப்பட்ட 15 உறுப்பினர்களும் அடங்குவர்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 1996ல் தேர்தல் நடத்தப்பட்டது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1996ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1996-2002 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2002ஆம் ஆண்டில் ஓய்வு பெற்றனர்.

மாநில - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல் 1996 ஆம் ஆண்டு நடைபெற்றது.

## மேற்கோள்கள்

பகுப்பு:மாநிலங்களவைத் தேர்தல்கள்
மத்திய மேற்கோள் நூலகம்

**மத்திய மேற்கோள் நூலகம்** (*Central Reference Library*) என்பது இந்தியாவின் கொல்கத்தாவில் உள்ள ஓர் இந்திய தேசிய நூலியல் நிறுவனம் ஆகும்.  இந்திய கலாச்சார அமைச்சகத்தின் கீழ் இந்நூலகம் இயங்குகிறது. அறிஞர்கள், பல்கலைக்கழகங்கள், நிறுவனங்கள் மற்றும் அரசு நிறுவனங்களுக்கு நூலியல் சேவைகளை வழங்குகிறது. அரிய மற்றும் பழைய புத்தகங்கள் மற்றும் ஆவணங்களை இந்நூலகம் இலக்கமுறைமையமாக்கத் தொடங்கியுள்ளது. புத்தகங்கள் மற்றும் செய்தித்தாள்கள் வழங்குதல் சட்டம் 1956 இன் படி, இந்தியாவின் எந்த வெளியீட்டாளரிடமிருந்தும் வெளியிடப்பட்ட மூன்று புத்தகங்களை மத்திய மேற்கோள் நூலகம்  பெறுகிறது. 1954 ஆம் ஆண்டு புத்தக விநியோகச் சட்டத்தின் கீழ் தேசிய நூலகத்தில் பெறப்பட்ட புத்தகங்களின் அடிப்படையில் ஆங்கிலம் உட்பட இந்தியாவின் 14 வெவ்வேறு மொழிகளில் வெளியிடப்பட்ட புத்தகங்களின் அதிகாரப்பூர்வ பதிவான இந்திய தேசிய நூலகத்தை தொகுத்து வெளியிடுவதே இந்த நிறுவனத்தின் முதன்மை நோக்கமாகும். இந்திய மொழிகளில் மொழிநூல் பட்டியல்களைத் தொகுத்து அந்தந்த மாநில அரசுகளுடன் இணைந்து இந்நூலகம் வெளியிடுகிறது

## வரலாறு
மத்திய மேற்கோள் நூலகம் 1955 ஆம் ஆண்டு இந்திய தேசிய நூலக வளாகத்தில் தேசிய நூலியல் மற்றும் ஆவண மையமாக நிறுவப்பட்டது.

## மேற்கோள்கள்

பகுப்பு:தேசிய நூலகங்கள்
பகுப்பு:இந்திய அரசு அமைப்புகள்
கோயில் 360

**கோயில் 360** (*டெம்பிள் 360-Temple 360*) என்பது இந்திய அரசின் கலாச்சார அமைச்சர் மீனாட்சி லேகியால் தொடங்கப்பட்ட திட்டமாகும். இதன் மூலம் இந்து மதத்தில் உள்ள புனிதத் தலங்களை இணையவழியில் தரிசனம் செய்வதற்காகத் தொடங்கப்பட்டது. இது இந்தியாவின்75ஆவது சுதந்திரத் திருநாள் அமுதப் பெருவிழா நிகழ்வின் போது தொடங்கப்பட்டது.

## செயல்பாடு
இந்தியாவிலிருந்து எந்த நேரத்திலும் 12 சோதிர்லிங்க தலங்கள் மற்றும் நான்குப் புனிதத் தலங்களை இணையவழி பார்வையிட அல்லது தரிசனம் செய்ய வழி வகை செய்கிறது.

## மேற்கோள்கள்

பகுப்பு:இந்திய அரசு
டோலிகஞ்ச் இரயில் நிலையம்

**டோலிகஞ்ச் ரயில் நிலையம்** (*Tollygunge railway station*) கொல்கத்தா புறநகர் இரயில் நிலையம், பட்ஜ் பட்ஜ் கிளைப் பாதையில் உள்ளது. இது இந்திய இரயில்வேயின் கிழக்கு இரயில்வே மண்டலத்தில் சீல்டா இரயில்வே கோட்டத்தின் அதிகார வரம்பிற்கு உட்பட்டது. இது இந்திய மாநிலமான மேற்கு வங்கத்தில் கொல்கத்தாவில் உள்ள டோலிகஞ்ச் பகுதிக்கு சேவை செய்கிறது.  

## வரலாறு
1890 இல், கிழக்கு வங்காள இரயில்வேயினால் 1,676 மில்லிமீட்டர் ( ஐந்து அடி ஆறு அங்குலம்) அளவுள்ள அகல ரயில்பாதை பாலிகஞ்ச் முதல் பஜ்-பஜ் வரையில் டோலிகன்ச் வழியாக அமைக்கப்பட்டது.

## மின்மயமாக்கல்
1965-66 இல் 25 kV AC ஓவர்ஹெட் சிஸ்டத்துடன் பாலிகஞ்ச் இருந்து பஜ்-பஜ் வரை டோலிகஞ்ச் உட்பட மின்மயமாக்கல் நிறைவு செய்யப்பட்டது. 

## நிலைய வளாகம்
மேடை மிகவும் நன்றாக பாதுகாக்கப்பட்டுள்ளது. இந்த நிலையத்தில் தண்ணீர், சுகாதாரம் உள்ளிட்ட பல வசதிகள் உள்ளன. இந்த நிலையத்திற்கு சரியான அணுகுமுறை சாலை உள்ளது. 

## மேற்கோள்கள்

பகுப்பு:மேற்கு வங்காளத்திலுள்ள தொடருந்து நிலையங்கள்
கை வலை

**கை வலை** (*Hand ne*t) அல்லது **கூம்பு வலை** என்றும் அழைக்கப்படுவது ஒரு மீன் பிடி வலையாகும். இந்த மீன்பிடி வலை அல்லது கண்ணி கூடை ஒரு கடினமான வளையத்தில் இணைக்கப்பட்டுத் திறந்து காணப்படும். இதனைக் கைப்பிடி ஒன்றின் ஒரு முனையில் பொருத்தப்பட்டிருக்கும் அல்லது பொருத்தப்படாமலும் இருக்கலாம். நீண்ட கைப்பிடி கொண்ட இந்த கை வலை பெரும்பாலும் மூழ்கு வலை என்று அழைக்கப்படுகிறது. கொக்கி ஒன்றில் பிடிபட்ட  மீனை வெளியே எடுக்கத் தூண்டி பயன்படுத்தி மீன் பிடிப்பவர் பயன்படுத்தினால், இதனை **இறங்கும் வலை** என்றும் அழைப்பர்.

பழங்காலத்திலிருந்தே நீரின் மேற்பரப்பில் காணப்படும் மீன்களைப் பிடிப்பதற்காக கை வலைகள் பயன்படுத்தப்பட்டு வருகின்றன. குறிப்பாக மஸ்கெல்லஞ்ச் அல்லது வடக்கு பைக் போன்ற வலைகள் நல்ல பயன்களைத் தரக்கூடியன. கை வலையில் பிடிக்கப்படும் மீன்களுக்கு உடல்ரீதியாக எவ்வித பாதிப்பும் ஏற்படாததால், கை வலைகள் மீன்களைப் பிடிப்பதற்கும், மீன்களை மீன் காட்சித் தொட்டியில் இடம் மாற்றவும் பெரும்பாலும் பயன்படுத்தப்படுகின்றன. சாக்கி சால்மன் மீன்பிடித்தலில் சிட்டினா, கெனாய் ஆறு மற்றும் காசிலோப் நதிகளில் கைவலைகள் பிரபலமாக உள்ளன. இங்கு மீன்பிடித்தல் பொதுவாக இரண்டு முதல் மூன்று வாரங்கள் நடைபெறும். இது அலாஸ்கா குடியிருப்பாளர்களின் வாழ்வாதாரமாகக் கருதப்படுகிறது. ஆழம் குறைந்த நீரில் நண்டுகளை பிடிப்பதற்கும் கை வலைகளைப் பயன்படுத்தலாம். நண்டுகள் சண்டையிட்டு, வலைகளைக் கடித்துச் சேதப்படுத்துவதால் துணி கண்ணிக்குப் பதிலாகக் கம்பி அல்லது நைலானைப் பயன்படுத்தலாம்.

## வரலாறு
பாரம்பரிய மீனவர்களால் கை வலைகள் பரவலாகப் பயன்படுத்தப்படுகின்றன. சிறிய மீன்கள் குளங்களின் ஆழமற்ற நீரிலும் கடலின் மேற்பகுதியிலும் பிடிக்கக் கைவலைகள் பயன்படுகின்றன. கை வலையானது ஒரு கையில் பிடிக்கும் வகையில் சிறிய வலை முதல் பல ஆண்கள் இணைந்து வேலை செய்யும் வகையில் பெரிய வலைகள் வரை வெவ்வேறு அளவுகளில் தயாரிக்கப்படுகின்றன. வரலாற்று ரீதியாக, மேல் கிளாமத் ஆற்றின் கருக் மக்கள் கை வலைகள் மூலம் மீன்களை அறுவடை செய்தனர்.

இங்கிலாந்தில், விலாங்கு மீன்களைப் பிடிப்பதற்கான ஒரே சட்டப்பூர்வ வழி கை வலையினைப் பயன்படுத்தி மீன் பிடிப்பதே ஆகும். இது ஆயிரக்கணக்கான ஆண்டுகளாக பாரெட் நதி மற்றும் செவர்ன் ஆறுகளில் நடைமுறையில் உள்ளது.

## படங்கள்

படிமம்:Claes Jansz Visscher - detail kaart van NL.jpg|1630ஆம் ஆண்டு கை வலையுடன் கிளேஸ் ஜான்ஸ் விஸ்ஷரின் "மீன்பிடிப்போரின் இலட்சினை".
படிமம்:Float-tube-pikeangler.jpg|மிதவைக் குழாயில் மீன் பிடிப்பவன் கை வலையுடன்
படிமம்:Vladimir Putin 24 May 2002-32.jpg|ஜார்ஜ் புஷ் மற்றும் விளாடிமிர் புடின் ஆகியோர் மீன் குளத்திலில் மீன் பிடிக்கும் போது
படிமம்:2017-11-11 Cascade Locks 05.jpg|ஓரிகானின் கேஸ்கேட் லாக்சில் உள்ள கொலம்பியா ஆற்றில் கை வலை மீன்பிடி தளம்


## மேலும் பார்க்கவும்

* தூக்கும் வலை
* வார்ப்பு வலை
* பட்டாம்பூச்சி வலை

## மேற்கோள்கள்


## வெளி இணைப்புகள்
* நீண்ட கையாளப்பட்ட டிப் நெட்
* செம்பு நதி யூடியூப்பில் டிப்னெட்டிங் .

பகுப்பு:கருவிகள்
மாநிலங்களவைத் தேர்தல்கள் 1984

**மாநிலங்களவைத் தேர்தல்கள் 1984** (*1984 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1984ஆம் ஆண்டு நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 1984ல் தேர்தல்கள் நடத்தப்பட்டன. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1984-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1984-90 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1990ஆம் ஆண்டில் ஓய்வு பெற்றனர்.

மாநில - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல் 1984 ஆம் ஆண்டு நடைபெற்றது.

மாநில - உறுப்பினர் - கட்சி

#

## மேற்கோள்கள்
 
 

பகுப்பு:மாநிலங்களவைத் தேர்தல்கள்
எமிலி பிளண்ட்

**எமிலி ஒலிவியா லாரா பிளண்ட்** (ஆங்கிலம்: Emily Olivia Laura Blunt; பிறப்பு 23 பிப்ரவரி 1983) ஒரு பிரித்தானிய நடிகை ஆவார். தனது நடிப்பிற்காக பல்வேறு விருதுகளை வென்றுள்ளார், அவற்றில் சில - கோல்டன் குளோப் விருது மற்றும் திரை நடிகர்கள் குழுமம் விருது. இதற்கு மேல் மூன்று பிரித்தானிய அகாடமி திரைப்பட விருதுகளுக்கு பரிந்துரைக்கப்பட்டுள்ளார். *[[போர்ப்ஸ்]]* இவரை 2020 இன் சிறந்த நடிகைகளில் ஒருவராக அறிவித்துள்ளது.

*[[லூப்பர் (திரைப்படம்)|லூப்பர்]]* (2012), *[[எட்ஜ் ஒப் டுமாரோ]]* (2014), *[[இன்டோ தி வூட்ஸ்]]* (2014), *[[சிக்காரியோ]]* (2015) ஆகிய திரைப்படங்களில் நடித்துள்ளார்.

## மேற்கோள்கள்

## வெளியிணைப்புகள்

* 
* 

பகுப்பு:1983 பிறப்புகள்
பகுப்பு:ஆங்கிலேயத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:வாழும் மக்கள்
இந்திய பட்டாம்பூச்சி மீன்

**இந்தியப் பட்டாம்பூச்சி மீன்** (Indian butterflyfish)(கீடோடான் மிட்ரேடசு), **தலைப்பட்டை பட்டாம்பூச்சி மீன்** என்றும் அழைக்கப்படுகிறது. இது கடல் கதிர்-துடுப்பு மீன் வகையாகும். இது கீட்டோடொன்டிடே குடும்பத்தைச் சேர்ந்த பட்டாம்பூச்சி மீன் ஆகும். இது இந்தியப் பெருங்கடலில் காணப்படுகிறது.

## விளக்கம்
இந்தியப் பட்டாம்பூச்சி மீனின் உடல் மஞ்சள் நிறமுடையது. இது இரண்டு பரந்த, கருப்பான சாய்வான பட்டைகளைப் பக்கவாட்டில் கொண்டுள்ளது. கண்ணுக்குக் கீழே ஆரஞ்சு நிறத்தில் ஒரு கருப்புக் கண் பட்டை உள்ளது. இடுப்பு துடுப்பு, முதுகு துடுப்பு, குத மற்றும் வால்  துடுப்புகள் மஞ்சள் நிறத்தில் உள்ளன. முதுகுத் துடுப்பில் 8 முள்ளெலும்புகளும் 18-20 மென்மையான கதிர்களும் உள்ளன. குதத் துடுப்பில் 3 முள்ளெலும்புகளும் 14 முதல் 15 மென்மையான கதிர்களும் உள்ளன. இந்த மீனின் அதிகபட்ச நீளம்  ) வரை வளரக்கூடியது.

## பரவல்
இந்தியப் பட்டாம்பூச்சி மீன்கள் இந்தியப் பெருங்கடலில் பரவிக் காணப்படுகின்றன. ஆத்திரேலியாவில் உள்ள கொக்கோசு தீவுகள் மற்றும் கிறிஸ்துமசு தீவு, மாலத்தீவுகள், மொரீஷியஸ், ரீயூனியன், அமிரண்டே தீவுகள் மற்றும் சீசெல்சு உள்ள காசுமோலிடோ தீவு மற்றும் பிரித்தானிய இந்தியப் பெருங்கடல் பகுதியில் சாகோஸ் தீவுக்கூட்டம் ஆகியவற்றில் காணப்படுகிறது.

## வாழ்விடம் மற்றும் உயிரியல்
இந்தியப் பட்டாம்பூச்சி மீன் என்பது ஒப்பீட்டளவில் ஆழமான நீரில் காணப்படும் மீனினமாகும். இது  ) உள்ள ஆழமான பகுதியில் வாழ்கிறது (பொதுவாக  . பாறைகளின் செங்குத்தான வெளிப்புற துளிகள், இடிபாடுகள் மற்றும் கருப்பு பவளம் மற்றும் கடல் விசிறிகள் வளரும் பகுதிகளில் 5 மீன்கள் வரையிலான சிறிய குழுக்களாக் காணப்படுகிறது. இது முட்டை இடும் சிற்றினமாகும். இந்த சிற்றினம் மிதவை விலங்குகளை மற்றும் கடலடிப் பகுதியில் காணப்படும் முதுகெலும்பில்லாத உயிரினங்களை உணவாக உட்கொள்கிறது.

## வகைப்பாட்டியல்
இந்தியப் பட்டாம்பூச்சி மீனை முதன்முதலில் 1860ஆம் ஆண்டில் செருமனியில் பிறந்த பிரித்தானிய விலங்கியல் நிபுணர் ஆல்பர்ட் குந்தர் (1830-1914 ) மொரிசியசை சார்ந்தது எனக் கூறியுள்ளார்.

## பயன்பாடு
இந்தியப் பட்டாம்பூச்சி மீன், மீன் வணிகத்தில் அதிக விலைக்கு விற்கப்படுகிறது. ஏனெனில் இந்த மீன் ஆழமான நீரில் எப்போதாவது சேகரிக்கப்படுகின்றன.

## மேற்கோள்கள்

பகுப்பு:மீன்கள்
ஜான்ஸ் ஹாப்கின்ஸ் மருத்துவக் கல்லூரி

**ஜான்ஸ் ஹாப்கின்ஸ் பல்கலைக்கழக மருத்துவக் கல்லூரி** ( *Johns Hopkins School of Medicine* ) என்பது மேரிலாந்தின் பால்டிமோரில் உள்ள ஒரு தனியார் ஆராய்ச்சி பல்கலைக்கழகமான ஜான்ஸ் ஹாப்கின்ஸ் பல்கலைக்கழகத்தின் மருத்துவக் கல்லூரி ஆகும். 1893 இல் நிறுவப்பட்ட இந்த மருத்துவப் பள்ளியானது ஜான்ஸ் ஹாப்கின்ஸ் மருத்துவமனை மற்றும் ஜான்ஸ் ஹாப்கின்ஸ் குழந்தைகள் மையத்தைக் கொண்ட வளாகத்தில் உள்ளது. தேசிய நல கழகத்தால் வழங்கப்படும் ஆராய்ச்சி மானியங்கள்/நிதிகளின் எண்ணிக்கை/அளவு ஆகியவற்றின் அடிப்படையில் இது அமெரிக்காவின் சிறந்த மருத்துவப் பள்ளிகளில் தொடர்ந்து இடம் பிடித்துள்ளது.

## குறிப்புகள்

பகுப்பு:மேரிலாந்து
முதன்மை உபநிடதங்கள்

**முக்கிய உபநிடதங்கள்** என்றும் அழைக்கப்படும் **முதன்மை உபநிடதங்கள்**  ( *Principal Upanishads* ) இந்து சமயத்தின் மிகவும் பழமையான மற்றும் பரவலாக ஆய்வு செய்யப்பட்ட உபநிடதங்கள் ஆகும். கிமு 800 முதல் பொது சகாப்தத்தின் தொடக்கம் வரை இயற்றப்பட்ட இந்த நூல்கள் வேத பாரம்பரியத்துடன் இணைக்கப்பட்டுள்ளன.

## உள்ளடக்கம்
கிமு 600 மற்றும் 300 க்கு இடையில் இயற்றப்பட்ட முதன்மை உபநிடதங்கள் வேதத்தின் இறுதிப் பகுதியாகும். பெரும்பாலான இந்து மத மரபுகளின்படி, பத்து உபநிடதங்கள் முதன்மை உபநிடதங்களாகக் கருதப்படுகின்றன. ஆனால் இப்போது சில அறிஞர்களின் பட்டியலில் சுவேதாசுவதர உபநிடதம், கௌசிதகி உபநிடதம் மற்றும் மைத்ராயனிய உபநிடதம் ஆகியவையும் உள்ளன. வேதாந்தத்தின் முக்கியப் பள்ளிகளின் நிறுவனர்களான ஆதி சங்கரரும் மத்வாச்சாரியாரும் இந்த பத்து முக்கிய உபநிடதங்களுக்கு விளக்கங்களை எழுதினர். இராமானுசர் முதன்மை உபநிடதங்களுக்கு தனிப்பட்ட விளக்கங்களை எழுதவில்லை என்றாலும், அவர் தனது ஸ்ரீ பாஷ்யத்தில் உபநிடதங்களிலிருந்து பல நூற்றுக்கணக்கான மேற்கோள்களை மேற்கோள் காட்டினார். இராமானுசர் பரம்பரையில், அவரைப் பின்பற்றுபவர்களில் ஒருவரான இரங்கராமானுசர், 1600களில் ஏறக்குறைய அனைத்து முதன்மை உபநிடதங்களுக்கும் விளக்கம் எழுதினார்.

பத்து முக்கிய உபநிடதங்கள்:

# ஈசா வாஸ்ய உபநிடதம், யசுர் வேதம்
# கேன உபநிடதம் ), சாம வேதம்
# கடோபநிடதம், யசுர் வேதம்
# பிரசின உபநிடதம், அதர்வண வேதம்
# முண்டக உபநிடதம், அதர்வண வேதம்
# மாண்டூக்கிய உபநிடதம், அதர்வண வேதம்
# தைத்திரீய உபநிடதம், யசுர் வேதம்
# ஐதரேய உபநிடதம், இருக்கு வேதம்
# சாந்தோக்கிய உபநிடதம், சாமவேதம்
# பிரகதாரண்யக உபநிடதம், யசுர் வேதம்

பிரதான உபநிடதங்கள் அனைத்து இந்துக்களால் சுருதியாகவோ அல்லது இந்து மதத்தின் மிக முக்கியமான நூல்களாகவோ ஏற்றுக்கொள்ளப்படுகின்றன. முதன்மையான உபநிடதங்கள் மூன்று வகைகளாகப் பிரிக்கப்பட்டுள்ளன: உரைநடை (தைத்திரீய உபநிடதம், ஐதரேய உபநிடதம், சாந்தோக்கிய உபநிடதம், பிரகதாரண்யக உபநிடதம்), வசனம் (ஈசா வாஸ்ய உபநிடதம், கடோபநிடதம், முண்டக உபநிடதம்) உரைநடை (பாரம்பரியல் சமசுகிருதம் ) (மாண்டூக்கிய உபநிடதம்).

## மொழிபெயர்ப்பும் படைப்புகளும்
உபநிடதங்களின் படைப்புகளின் பட்டியல் இங்கே:

## சான்றுகள்

## வெளி இணைப்புகள்
* 
* 
* 
* 
* 
* 
* 

பகுப்பு:சமசுகிருத நூல்கள்
பகுப்பு:பண்டைய இலக்கியம்
பகுப்பு:உபநிடதங்கள்
ஹாவியர் பார்டெம்

**ஹாவியர் ஏஞ்சல் என்சினாசு பார்டெம்** (ஆங்கிலம்: Javier Ángel Encinas Bardem; ;; பிறப்பு: 1 மார்ச்சு 1969) ஒரு எசுப்பானிய நடிகர் ஆவார். பல்வேறு சூப்பர்ஹிட் ஹாலிவுட் திரைப்படங்களில் நடித்ததற்காகவும், சிறந்த துணை நடிகருக்கான அகாதமி விருதினை வென்றதிற்காகவும் அறியப்படுகிறார். கோயன் சகோதரர்களின் *[[நோ கண்ட்ரி பார் ஓல்ட் மென் (திரைப்படம்)|நோ கண்ட்ரி பார் ஓல்ட் மென்]]* (2007), வுடி ஆலனின் *விக்கி கிறிசுடினா பார்தலோனா* (2008), சாம் மெண்டெசின் ஜேம்ஸ் பாண்ட் திரைப்படம் *[[ஸ்கைஃபால்]]* (2012), டெரன்சு மாலிக்கின் *டு த வொன்டர்* (2013), டேரன் அரோனாப்ஸ்கியின் *மதர்!* (2017), டெனிசு வில்லெனுவ்வின் *[[டூன்: பாகம் ஒன்று]]* (2021) ஆகிய திரைப்படங்களில் நடித்துள்ளார்

சனவரி 2018 இல், பார்டெம் கிரீன்பீஸ்சின் தூதுவரானார்.

## மேற்கோள்கள்

## வெளியிணைப்புகள்

* 
* 

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
அந்தமான் பட்டாம்பூச்சி மீன்

**அந்தமான் பட்டாம்பூச்சி மீன்** (*கீட்டோடான் அந்தமனென்சிசு*) என்பது அந்தமான் கடல் பகுதியில் காணப்படும் கதிர்-துடுப்பு மீன் சிற்றினமாகும். இது கீட்டோடொன்டிடே குடும்பத்தைச் சேர்ந்த ஒரு பட்டாம்பூச்சி மீன் ஆகும். இது இந்தியப் பெருங்கடலைத் தாயகமாகக் கொண்டது.

## விளக்கம்
அந்தமான் பட்டாம்பூச்சி மீன் உடல் முழுவதும் மஞ்சள் நிறமுடையது. இதன் தலையின் மேற்புறத்திலிருந்து கண்கள் வழியாகக் கருப்பு பட்டையும் வால் துண்டு மீது கருப்பு நிற வண்ணத் திட்டு காணப்படுகிறது. முதுகுத் துடுப்பில் 1:4 முள்ளெலும்புகளும் 18 மென்மையான கதிர்களும் உள்ளன. குதத் துடுப்பில் 4 முள்ளெலும்புகளும் 16-18 மென்மையான கதிர்களும் உள்ளன. இந்த சிற்றினம் அதிகபட்சமாக  நீளமுடையது.

## பரவல்
அந்தமான் பட்டாம்பூச்சி மீன், கிழக்கு இந்தியப் பெருங்கடலில் காணப்படுகிறது. இது இலங்கை, தென்மேற்கு இந்தியா, அந்தமான் தீவுகள், நிக்கோபார் தீவுகள், மாலத்தீவுகள் ஆகிய பகுதிகளில் காணப்படுகின்றது. மியான்மரில் உள்ள மெர்குய் தீவுக்கூட்டம், தாய்லாந்தின் சிமிலன் தீவுகள் மற்றும் இந்தோனேசியாவின் வடமேற்கு சுமத்ராவில் உள்ள வே. தீவுகளிலும் காணப்படுகிறது.

## வாழ்விடம் மற்றும் உயிரியல்
அந்தமான் பட்டாம்பூச்சி மீன், பாறை அல்லது பவளப்பாறை வாழ்விடங்களில் கரையோரத்திற்கு அருகில் அல்லது வெளிப்புற சரிவுகளில் காணப்படுகிறது. இவை தனிமையில் காணப்படலாம். பொதுவாக இணையாகவோ அல்லது சிறிய கூட்டமாகவோ காணப்படும். இவை பெரும்பாலும் பவள மொட்டுகளை உணவாக உட்கொள்கின்றன. இது முட்டையிடும் வகையினைச் சேர்ந்தது. இந்த சிற்றினம் மெதுவாக இனப்பெருக்கம் செய்யும் மீன் என்று கருதப்படுகிறது. இது இனப்பெருக்கம் செய்ய உயிருடன் கூடிய கிளைத்த பவளத்தைக் கொண்டிருக்க வேண்டும். இவை  ஆழமுடைய கடற்பகுதியில் காணப்படுகின்றன.

## வகைப்பாட்டியல்
அந்தமான் பட்டாம்பூச்சி மீன் முதல் முறையாக 1999-ல் ரூடை குயிடெரும் கெல்மட் டெபெலியசும் பெரிய  நிக்கோபார் தீவில் சேகரிக்கப்பட்ட மாதிரி மூலம் விவரித்தனர். பல வகைப்பாட்டியலாளர்கள் அந்தமான் பட்டாம்பூச்சி மீனை *கீட்டோடான் புளேபியசின்* உள்ளூர் வண்ண வடிவமாகக் கருதுகின்றனர்.

மற்ற வண்ணத்துப்பூச்சி மீன்களைப் போலவே, கருப்பு நிறக் கோடுகள் மற்றும் ஒரு வித்தியாசமான நிறப் பொட்டு கொண்ட மஞ்சள் நிற உடல்கள் கொண்ட, இது *டெட்ராகீடோடன்* என்ற துணைப்பேரினத்தைச் சேர்ந்தது. இதனைக் *கீட்டோடான்* பேரினத்திலிருந்து பிரித்தால், இந்த *துணைப்பிரிவு மெகாபுரோடோடனில்* வைக்கப்படும்.

## மேற்கோள்கள்


பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மீன்கள்
தேசிய ஆயுர்வேத நாள்

**தேசிய ஆயுர்வேத நாள்**  (**National Ayurveda Day)**  ஒவ்வோர்  ஆண்டும்  இந்தியாவிலும் உலகெங்கிலும் மருத்துவத்தின் இந்து கடவுளான தன்வந்திரியின் பிறந்தநாளின் போது அனுசரிக்கப்படுகிறது. *[[புராணம்|புராணங்கள்]]* இவரை ஆயுர்வேதத்தின் கடவுள் என்று குறிப்பிடுகின்றன. 2016 ஆம் ஆண்டில், இந்திய அரசின் ஆயுசு அமைச்சகம் தன்வந்திரியின் பிறந்த நாளை தேசிய ஆயுர்வேத தினமாக அறிவித்தது. முதல் ஆயுர்வேத தினம் 2016 ஆம் ஆண்டு அக்டோபர் மாதம் 28 ஆம் தேதியன்று  கொண்டாடப்பட்டது. ஆயுர்வேத நாள் என்ற பெயராலும் இந்நாள் அழைக்கப்படுகிறது.

## வரலாறு
தேசிய ஆயுர்வேத நாள் இந்தியாவில் முதன்முதலில் 28 அக்டோபர் 2016 அன்று தன்வந்திரியின் பிறந்த நாளைக் குறிக்கும் வகையில் அனுசரிக்கப்பட்டது. உலகளவில் மருத்துவத்திற்கான மிகவும் பழமையான மற்றும் முழுமையான அணுகுமுறைகளில் ஒன்றாக ஆயுர்வேதத்தை ஊக்குவிக்கவும்  ஆயுர்வேதத்தை  உலகமயமாக்கவும் இந்நாள் கொண்டாடப்படுகிறது.  ஆயுர்வேத நாளை  கொண்டாட பல்வேறு கல்வி நிறுவனங்கள், கல்லூரிகள் மற்றும் மருத்துவமனைகள் இலவச சுகாதார முகாம்களை ஏற்பாடு செய்து இலவசமாக மருந்துகளை வழங்குகின்றன.

2016 ஆம் ஆண்டு அக்டோபர் மாதம்  அகில இந்திய ஆயுர்வேத நிறுவனம் புதுதில்லியில் பிரதமர் நரேந்திர மோடியால் திறந்து வைக்கப்பட்டது. ஆயுர்வேத நாளன்று  ஆயுர்வேத சிகிச்சை மற்றும் ஆராய்ச்சிக்கு பங்களித்தவர்களை அரசாங்கம் ஒவ்வொரு ஆண்டும் 'தேசிய தன்வந்திரி ஆயுர்வேத விருது' வழங்கி கவுரவிக்கிறது. தேசிய தன்வந்திரி ஆயுர்வேத விருதுகள் ஒரு பாராட்டு  கோப்பை (தன்வந்திரி சிலை) மற்றும்  5 லட்சம் ரொக்கப் பரிசு ஆகியவற்றைக் கொண்டுள்ளது.

2022 ஆம் ஆண்டில், ஆயுர்வேதத்தைப் பற்றிய விழிப்புணர்வை ஏற்படுத்துவதற்காக , தில்லியின் அகில இந்திய ஆயுர்வேத நிறுவனம் MyGov என்ற தளத்தில் 'ஆயுர்வேதா வினாடி வினா'வை அறிமுகப்படுத்தியது. . 2022  ஆம் ஆண்டு ஆயுர்வேத நாள் அக்டோபர் 23 அன்று கொண்டாடப்பட்டது. 2021 ஆம் ஆண்டில், நவம்பர் 2, அன்று ஆரோக்கியம் மற்றும் குணப்படுத்துதல் பற்றிய ஆயுர்வேதக் கொள்கைகளை மேம்படுத்துவதற்காக 'ஊட்டச்சத்துக்காக ஆயுர்வேதம்  என்ற கருப்பொருளுடன் ஆயுர்வேத நாள் கொண்டாடப்பட்டது.

## மேலும் பார்க்கவும்
* ஆயுர்வேதம்
* தன்வந்திரி
* சர்வதேச யோகா தினம்

## மேற்கோள்கள்

பகுப்பு:இந்தியாவின் சிறப்பு நாட்கள்
பகுப்பு:ஆயுர்வேதம்
மாநிலங்களவைத் தேர்தல்கள் 1986

**மாநிலங்களவைத் தேர்தல்கள் 1986** (*1986 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1986ஆம் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1986ல் தேர்தல் நடத்தப்பட்டது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1986-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1986-92 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1992ஆம் ஆண்டில் ஓய்வு பெற்றனர்.

மாநில - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல் 1986ஆம் ஆண்டு நடைபெற்றது.

மாநில - உறுப்பினர் - கட்சி

# குஜராத் - சாகர் ரெய்கா- இதேகா (தேர்தல் 27/01/1986; 1988 வரை)
# மேற்கு வங்கம் - டி  எசு குருங் - சிபிஎம் (தேர்தல் 14/03/1986; 1990 வரை) இறப்பு 13/01/1989
# பரிந்துரைக்கப்பட்டது - எலா பட் - நியமனம் (12/05/1986;1988 வரை)
# மத்தியப் பிரதேசம் - வீணா வர்மா - இதேகா (தேர்தல் 26/06/1986 காலம் வரை 1988)
# மேற்கு வங்காளம் - ராம்நாராயண் கோஸ்வாமி - சிபிஎம் (தேர்தல் 22/10/1986; 1987 வரை)
# மேற்கு வங்காளம் - சமர் முகர்ஜி - சிபிஎம் (தேர்தல் 29/12/1986; 1987 வரை)

## மேற்கோள்கள்
 
 

பகுப்பு:மாநிலங்களவைத் தேர்தல்கள்
மகெர்சலா அலி

**மகெர்சலா அலி** (ஆங்கிலம்:Mahershala Ali; ; பிறப்பு **மகெர்சலால்யசுபசு கில்மோர்**, பிப்ரவரி 16, 1974) ஒரு ஐக்கிய அமெரிக்க நடிகர் ஆவார். தனது நடிப்பிற்காக பல விருதுக்ளை வென்றுள்ளார்- அதில் இரண்டு அகாதமி விருதுகள், ஒரு கோல்டன் குளோப் விருது மற்றும் ஒரு பிரதானநேர எம்மி விருது ஆகியவை குறிப்பிடத்தக்கவை. *[[டைம் (இதழ்)|டைம் இதழ்]]* இவரை உலகின் 100 செல்வாக்கு மிகுந்தவர்களில் ஒருவராக 2019 இல் அறிவித்தது. மேலும் 2020 இல் *[[த நியூயார்க் டைம்ஸ்]]* இவரை 21-ஆம் நூற்றாண்டின் 25 மிகச்சிறந்த நடிகர்களில் ஒருவராக அறிவித்தது.

*[[தி கியூரியஸ் கேஸ் ஆப் பெஞ்சமின் பட்டன் (திரைப்படம்)|தி கியூரியஸ் கேஸ் ஆப் பெஞ்சமின் பட்டன்]]* (2008), *[[மூன்லைட்டு (2016 திரைப்படம்)|மூன்லைட்டு]]* (2016), *[[கிறீன் புக் (திரைப்படம்)|கிறீன் புக்]]* (2018) ஆகிய திரைப்படங்களில் நடித்துள்ளார். சிறந்த துணை நடிகருக்கான அகாதமி விருதினை வென்றுள்ளார். அகாதமி விருதினை வென்ற முதல் இசுலாமியர் இவரே. மார்வெல் திரைப் பிரபஞ்சத்தில் (MCU) நடித்துள்ளார் - நெற்ஃபிளிக்சு தொலைக்காட்சி தொடர் *[[லூக் கேஜ் (தொலைக்காட்சித் தொடர்)|லூக் கேஜ்]]* (2016).

## மேற்கோள்கள்

## வெளியிணைப்புகள்
* 
* Ali college basketball stats at Sports Reference

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
பகுப்பு:சிறந்த துணை நடிகருக்கான கோல்டன் குளோப் விருதை (திரைப்படம்) வென்றவர்கள்
நல்லதம்பி

**நல்லதம்பி** என்பது ஒரு தமிழ் ஆண் பெயராகும். இப்பெயர் கீழ் கண்டவர்களைக் குறிக்கலாம்.

## நபர்கள்
* அ. நல்லதம்பி, தமிழக அரசியல்வாதி
* அ. நல்லதம்பி (திமுக) தமிழக அரசியல்வாதி
* அன்புக்கொடி நல்லதம்பி, தமிழக எழுத்தாளர்
* கே. நல்லதம்பி, தமிழக அரசியல்வாதி
* கே. நல்லதம்பி (எழுத்தாளர்)
* நல்லதம்பி சிறீகாந்தா, இலங்கை அரசியல்வாதி
* மு. நல்லதம்பி,  (13 செப்டம்பர் 1896 - 8 மே 1951) இலங்கையில் அறியப்பட்ட ஒரு தமிழ் அறிஞரும் புலவருமானவர்.  
* பம்மல் நல்லதம்பி, தமிழக அரசியல்வாதி
* ரமணி நல்லதம்பி, தமிழக அரசியல்வாதி
* வல்லிபுரம் நல்லதம்பி நவரத்தினம்
* வெ. நல்லதம்பி, தமிழக எழுத்தாளர்

## திரைப்பங்கள்
* நல்ல தம்பி (1949 திரைப்படம்)
* நல்ல தம்பி (1985 திரைப்படம்)

பகுப்பு:ஆண் தமிழ்ப் பெயர்கள்
தெசலி

**தெசலி** (*Thessaly*,      , [θesaˈli.a] ; பண்டைய தெசலியன் :  ,  ) என்பது கிரேக்கத்தின் பாரம்பரிய புவியியல் பகுதியும், நவீன நிர்வாகப் பகுதியும் ஆகும். இது இதே பெயரில் அழைக்கப்பட்ட பெரும்பாலான பண்டைய பகுதிகளையும் உள்ளடக்கியதாக உள்ளது. கிரேக்க இருண்ட காலத்துக்கு முன்பு, தெசலி **அயோலியா** என்று அழைக்கப்பட்டது (    ,  ), ஓமரின் *[[ஒடிசி (இலக்கியம்)|ஒடிசியில்]]* இவ்வாறு குறிப்பிடபட்டது.

உதுமானிய ஆட்சியின் பிடியில் இருந்த நான்கரை நூற்றாண்டுகளுக்குப் பிறகு 1881 இல் தெசலி நவீன கிரேக்க அரசின் ஒரு பகுதியாக மாறியது . 1987 முதல் இது நாட்டின் 13 பிராந்தியங்களில் ஒன்றாக உருவானது.   மேலும் இது (2011 இன் கல்லிக்ராடிஸ் சீர்திருத்தத்திற்கு பிறகு ) ஐந்து பிராந்திய அலகுகள், 25 நகராட்சிகள் என உட்பிரிவுகள் கொண்டதாக ஆனது. இந்த நிர்வாக பிராந்தியத்தின் தலைநகரம் லாரிசா ஆகும். தெசலி வடக்கு கிரேக்கத்தில் அமைந்துள்ளது. இதன் எல்லைகளாக வடக்கில் மாசிடோனியா, மேற்கில் எபிரஸ், தெற்கில் மத்திய கிரீஸ் கிழக்கில் ஏஜியன் கடல் ஆகியவை உள்ளன. தெசலி நிர்வாகப் பகுதியில் ஸ்போரேட்ஸ் தீவுகளும் அடங்கும்.

## குறிப்புகள்

பகுப்பு:Coordinates on Wikidata
பகுப்பு:கிரேக்க மொழி வார்த்தைகளைக் கொண்ட கட்டுரைகள்
பகுப்பு:கிரேக்கம்
எரிக் ராபர்ட்சு

**எரிக் அந்தோனி ராபர்ட்சு** (ஆங்கிலம்:Eric Anthony Roberts; பிறப்பு ஏப்ரல் 18, 1956) ஒரு ஐக்கிய அமெரிக்க நடிகர் ஆவார். 1978 இல் வெளிவந்த *கிங் ஆப் த சிப்சீசு* திரைப்படத்தில் நடித்ததற்காக அறியப்படுகிறார். அத்திரைப்படத்திற்காக தனது முதல் கோல்டன் குளோப் விருது பரிந்துரையினையும் பெற்றார். நடிகை ஜூலியா ராபர்ட்சின் அண்ணன் ஆவார்.

40 ஆண்டுகள் திரைப்படத்துறையில் 700-இற்கும் மேப்பட்ட தலைப்புகளில் நடித்துள்ளார். *[[த டார்க் நைட் (திரைப்படம்)|த டார்க் நைட்]]* (2008) திரைப்படத்தில் நடித்துள்ளார். *[[ஹீரோஸ் (தொலைக்காட்சித் தொடர்)|ஹீரோஸ்]]* என்ற தொலைக்காட்சித் தொடரிலும் நடித்துள்ளார்.
## மேற்கோள்கள்

## வெளியிணைப்புகள்
* 
* 
* Official channel on யூடியூப்
* 
* 
* 
* The Oracle of Bacon - The Center of the Hollywood Universe

பகுப்பு:1956 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
சாந்தனு தாக்கூர்

**சாந்தனு தாக்கூர்** (*Shantanu Thakur*)(பிறப்பு 1982) என்பவர் இந்திய அரசியல்வாதி ஆவார். இவர் 2019ஆம் ஆண்டு முதல் பாங்கான் மக்களவை உறுப்பினராக உள்ளார். தாக்கூர் 7 சூலை 2021 அன்று மோதியின் அமைச்சரவை மறுசீரமைப்பிற்குப் பிறகு துறைமுகங்கள், கப்பல் மற்றும் நீர்வழிகள் அமைச்சகத்தின் இணை அமைச்சராகப் பொறுப்பேற்றார்.

## அரசியல் வாழ்க்கை
2019 பொதுத் தேர்தலில், தாக்கூர் பாஜகவின் வேட்பாளராக, பாங்கான் நாடாளுமன்றத் தொகுதியில் போட்டியிட்டு வெற்றி பெற்றார். இத்தொகுதியில் வெற்றி பெற்ற முதல் பாஜக உறுப்பினர் இவராவார். இவர் வங்காள முன்னாள் அமைச்சர் மஞ்சுல் கிருஷ்ணா தாக்கூரின் மகன் ஆவார். இவர் அனைத்திந்திய மாத்துவ மகாசங்கத்தின் தலைவர் ஆவார்.

## மாநில அமைச்சர்
சூலை 7, 2021 அன்று நரேந்திர மோதியின் இரண்டாவது அமைச்சரவையின், அமைச்சரவை மாற்றத்தின் போது, இவருக்கு துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தின் இணை அமைச்சர் பொறுப்பு வழங்கப்பட்டது.

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:இந்திய அமைச்சர்கள்
பகுப்பு:மேற்கு வங்காள நபர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
சாமான்ய உபநிடதங்கள்

**சாமான்ய உபநிடதங்கள்** ( *Samanya Upanishads* ) அல்லது **சாமான்ய வேதாந்த உபநிடதங்கள்** என்பது' இந்து மதத்தின் சிறிய உபநிடதங்கள் ஆகும். அவை பொதுவான இயல்புடையவை. பிற்காலத்தில் இயற்றப்பட்ட இவை மிகவும் பழமையானதாகவும் வேத பாரம்பரியத்துடன் இணைக்கப்பட்டதாகவும் கருதப்படும் பதின்மூன்று முதன்மை உபநிடதங்களிலிருந்து தனித்தனியாக வகைப்படுத்தப்பட்டுள்ளன. 

சாமான்ய உபநிடதம், யோகக் கலையுடன் தொடர்புடைய யோக உபநிடதங்கள், இந்து சமயத் துறவு மற்றும் துறவறம் தொடர்பான சந்நியாச உபநிடதங்கள், சைவ சமயத்துடன் தொடர்புடைய சைவ உபநிடதங்கள், வைணவத்துடன் தொடர்புடைய வைணவ உபநிடதங்கள் மற்றும் சக்தியுடன் தொடர்புடைய சாக்த உபநிடதங்கள் எனத் தொகுக்கப்பட்ட மற்ற சிறிய உபநிடதங்களுடன் முரண்படுகிறது.

சாமான்ய வேதாந்த உபநிடதங்கள் 21 முதல் 24 வரையிலான பட்டியல் வரை பலவகையாக வகைப்படுத்தப்பட்டுள்ளன. சில பழைய முதன்மை உபநிடதங்கள் சாமன்ய உபநிடதங்களாகச் சேர்க்கப்பட்டுள்ளதா என்பதன் அடிப்படையில் எண்ணிக்கையில் மாறுபாடு உள்ளது. சில மூன்று பழங்கால உபநிடதங்களை சாமான்ய உபநிடதங்களாக உள்ளடக்கி, பட்டியலை 24:14க்கு கொண்டு வருகின்றன. சுவேதாசுவதர உபநிடதம்; 24. மைத்ராயனிய உபநிடதம்; மற்றும் 25. கௌசிதகி உபநிடதம். இம்மூன்றும் சாமான்ய உபநிடதங்களாகச் சேர்ந்தால், முதன்மையான உபநிடதங்களின் பட்டியல் பத்தாக சுருங்குகிறது. இருப்பினும், பல அறிஞர்கள் முதன்மை உபநிடதங்கள் பதின்மூன்று என்று கருதுகின்றனர்.

## பெயரிடல்
சாமான்யம் என்ற சொல்லுக்கு "பொதுவான, உலகளாவிய" என்று பொருள்.

## காலம்
முதன்மையான உபநிடதங்கள் கிமு எட்டாம் மற்றும் முதல் நூற்றாண்டுகளுக்கு இடைப்பட்டவை. சிறிய உபநிடதங்களுக்கான மதிப்பீடுகள் வேறுபடுகின்றன. மகோனியின் கூற்றுப்படி, சிறிய உபநிடதங்கள் தோராயமாக கிமு 100 முதல் கிபி 1100 வரை தேதியிடப்பட்டுள்ளன.

## 21 சாமான்ய உபநிடதங்களின் பட்டியல்

## பட்டியலில் வேறுபாடு
சாமான்ய உபநிடதங்களின் பட்டியல் அறிஞர்களைப் பொறுத்து மாறுபடும். எடுத்துக்காட்டாக, பிரம்மயோகியின் 24 பட்டியலில் அன்னபூர்ணா உபநிடதம், மைத்ரி உபநிஷத் மற்றும் கௌஷிதகி உபநிஷத் ஆகியவை சாமான்ய உபநிடதங்களாக அடங்கும்.

## இதனையும் பார்க்கவும்

* இந்து நூல்கள்
* வேதங்கள்

## சான்றுகள்

## உசாத்துணை
*
*
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
நவல்ராய் மணிக்கூண்டு கோபுரம், ஐதராபாத்து

**நவல்ராய் மணிக்கூண்டு கோபுரம், ஐதராபாத்து**  *(Navalrai Clock Tower, Hyderabad)* பாக்கித்தான் நாட்டின் சிந்து மாகாணத்தின் தலைநகரமான ஐதராபாத்தில் அமைந்துள்ளது. காண்டா கர், சந்தை மணிக்கூண்டு கோபுரம் என்ற பெயர்களாலும் இது அழைக்கப்படுகிறது.
## வரலாறு
 
நவல்ராய் மணிக்கூண்டு கோபுரம் 1914 ஆம் ஆண்டு இராபாத்தில் மீன் மற்றும் இறைச்சி சந்தையுடன் கட்டப்பட்டது.  அப்போது இப்பகுதியில் பணியிலிருந்த ஆட்சியரின் பெயர் இம்மணிகூண்டுக்கு சூட்டப்பட்டது. சர் ராவ் பகதூர் திவான் சந்த் தயாராம் தலைவராக இருந்தபோது ஐதராபாத்து மாநகராட்சி ஆணையம் இந்த கோபுரத்தை கட்டியது. பி.சி ததானி என்பவரால் கட்டிடம் வடிவமைக்கப்பட்டது. கட்டுமானத்தின் போது பயன்படுத்தப்பட்ட கற்கள் தில்லியிலிருந்து இருந்து இறக்குமதி செய்யப்பட்டன. 

1990 ஆம் ஆண்டுகளில்  கோபுரமும் அதன் மண்டபங்களும் புதுப்பிக்கப்பட்டன.

## மேற்கோள்கள்

பகுப்பு:பாக்கித்தான்
பகுப்பு:மணிக்கூட்டுக் கோபுரங்கள்
பென்டாசெரோசு

***பென்டாசெரோசு*** (*Pentaceros*) என்பது கடல் கதிர்-துடுப்பு மீன் பேரினமாகும். இதில் பென்டாசெரோடிடே குடும்பத்தைச் சேர்ந்த கவசத் தலை மீன்கள் அடங்கும். இவை அமைதிப் பெருங்கடல், இந்தியப் பெருங்கடல் மற்றும் கிழக்கு அத்திலாந்திக்குப் பெருங்கடல் பகுதிகளில் காணப்படுகின்றன.  **பென்டாசெரோடினே** என்ற துணைக் குடும்பத்தில் உள்ள ஒரே பேரினம் *பென்டாசெரோசு* ஆகும்.

## சிற்றினங்கள்
இந்த பேரினத்தில் உள்ள அங்கீகரிக்கப்பட்ட சிற்றினங்கள்:

* *பென்டாசெரோசு கேபென்சிசு* ஜி. குவியர், 1829 (கேப் ஆர்மர்கெட்)
* *பென்டாசெரோசு* *தெகாகாந்தசு* குந்தர், 1859 (பெரிய கதிர் கருணாவில மீன்)
* *பென்டாசெரோசு* *ஜபோனிகசு* ஸ்டெய்ண்டாக்னர், 1883 (சப்பானியக் கவசத் தலை)
* *பென்டாசெரோசு* *குயின்குசுபினிசு* பாரின் & கோட்லியார், 1988
* *பென்டாசெரோசு* *ரிச்சர்ட்சோனி* ஏ. சுமித், 1844 (மிதவை கவசத்தலை)
* *பென்டாசெரோசு* *வீலேரி* (கார்டி, 1983) (மெலிந்த கவசத் தலை)

## மேற்கோள்கள்

## வெளி இணைப்புகள்

* சுமித், ஜெ. எல். பி. 1964.   . இக்தியாலஜி துறை, ரோட்ஸ் பல்கலைக்கழகம், கிரஹாம்ஸ்டவுன், தென்னாப்பிரிக்கா.

பகுப்பு:மீன் பேரினங்கள்
கண்ணாடி படகு

**கண்ணாடி படகு** (*Mirror dory*)(*செனொப்சிசு நெபுலோசா*) என்பது சீயிடே குடும்பத்தினைச் சேர்ந்த படகு மீன் சிற்றினம் ஆகும். இது தெற்கு அமைதிப் பெருங்கடலில் 30 முதல் 800 மீட்டர் ஆழத்தில் காணப்படுகிறது. இதன் நீளம் 70 செ. மீ. வரை இருக்கும்.

## உடலமைப்பு
கண்ணாடி படகு மீனில் 9 முள்கதிர்களும் 27 மென்மையான கதிர்களும் கொண்ட இரண்டாவது முதுகு துடுப்பு உள்ளது. இடுப்பு துடுப்பு கதிர்களின் முன்னோக்கி மிகவும் நீளமாகக் காணப்படுகிறது. முதுகு மற்றும் குத துடுப்புகளின் அடிப்பகுதியில் உடலின் ஒவ்வொரு பக்கத்திலும் பெரிய தட்டையான முள்ளெலும்புகள் உள்ளன.

செதில்கள் இல்லாத உடல் ஒரு சீரான வெள்ளி நிறத்தில், கண்ணாடி போன்று பிரகாசமாகவும், ஒவ்வொரு பக்கத்தின் நடுவிலும் ஒரு தெளிவற்ற இருண்ட திட்டுடன் காணப்படும்.

## மாதிரி சேகரிப்பு
2003ஆம் ஆண்டின் மேற்கொள்ளப்பட்ட ஒரு மாத கால நார்பேன்சு பயணத்தில், நார்போக் திட்டு கடற்பகுதி மற்றும் சரிவுகளின் பல்லுயிர்த்தன்மையை ஆய்வு செய்ததில், 117 சிற்றினங்கள் ஒவ்வொன்றும் சராசரியாக 1 கிலோ (2.2&nbsp;lb), எடையில் நான்கு இடங்களிலிருந்து சேகரிக்கப்பட்டன.

## மேற்கோள்கள்

* 

பகுப்பு:மீன்கள்
இந்தியாவின் தற்போதைய எதிர்க்கட்சித் தலைவர்கள் பட்டியல்

**இந்தியாவின் தற்போதைய எதிர்க்கட்சித் தலைவர்கள் பட்டியல்** (*List of current Indian opposition leaders*) பட்டியல் என்பது இந்தியாவில் உத்தியோக பூர்வ எதிர்க்கட்சிகளில் மக்களவை எதிர்க்கட்சித் தலைவர், மாநிலங்களவை எதிர்க்கட்சித் தலைவர் மற்றும் இந்திய மாநிலங்கள் மற்றும் ஒன்றிய பிரதேசங்களின் சட்டப் பேரவைகள் மற்றும் சட்டமன்ற மேலவையின் தற்போதைய எதிர்க்கட்சித் தலைவர்கள் பட்டியல் ஆகும்.

## இந்திய நாடாளுமன்றம்
இந்திய நாடாளுமன்றத்தில் தற்போதைய எதிர்க்கட்சித் தலைவர்களின் பட்டியல் இது:

### மக்களவை

### மாநிலங்களவை

## மாநிலங்கள் மற்றும் ஒன்றியப் பிரதேசங்களின் சட்டமன்றங்கள்

### மாநில சட்டப் பேரவைகள்
இது இந்திய மாநிலங்கள் மற்றும் ஒன்றியப் பிரதேசங்களின் சட்டமன்றங்களில் தற்போதைய எதிர்க்கட்சித் தலைவர்களின் பட்டியல்:
}
|150x150px
|இதேகா
| style="background-color: " width="4px" |
|-
|மகாராட்டிரம் 
!அஜித் பவார்
|105x105px
|தேகா
| style="background-color: " width="4px" |
|-
| மணிப்பூர்
| colspan="3" |
|
|-
|மேகாலயா
!முகுல் சங்மா
|140x140px
|அஇதிகா
| style="background-color: " width="4px" |
|-
|மிசோரம்
! லாலுதுகாவ்மா
| 
|சோதேகா
| style="background-color: " width="4px" |
|-
|நாகாலாந்து
| colspan="3" |
| style="background-color: " width="4px" |
|-
|ஒடிசா
! ஜெயநாராயணன் மிசுரா
| 
|பாஜக
| style="background-color: " width="4px" |
|-
|புதுச்சேரி
!ஆர். சிவா
|
|திமுக
| style="background-color: " width="4px" |
|-
|பஞ்சாப்
!பார்த்தாப் சிங் பஜ்வா
|100x100px
|இதேகா
| style="background-color: " width="4px" |
|-
|ராஜஸ்தான்
! குலாப் சந்த் கத்தாரியா
|
|பாஜக
| style="background-color: " width="4px" |
|-
| சிக்கிம்
| colspan="3" |
| style="background-color: " width="4px" |
|-
|தமிழ்நாடு
!எடப்பாடி க. பழனிசாமி
| 
|அதிமுக
| style="background-color: " width="4px" |
|-
|தெலங்காணா
| colspan="3" |
| style="background-color: " width="4px" |
|-
|திரிபுரா
!மாணிக் சர்க்கார்
|138x138px
|சிபிஎம்
| style="background-color: " width="4px" |
|-
|உத்தரப் பிரதேசம்
!அகிலேஷ் யாதவ்
|167x167px
|சக
| style="background-color: " width="4px" |
|-
|உத்தரகாண்டம்
! யசுபால் ஆரியா
|100x100px
|இதேக
| style="background-color: " width="4px" |
|-
|மேற்கு வங்காளம்
!சுவேந்து அதிகாரி
|155x155px
|பாஜக
| style="background-color: " width="4px" |
|}

### மாநில சட்ட மேலவைகள்
இந்திய மாநிலங்களின் சட்டமன்ற மேலவையின் தற்போதைய எதிர்க்கட்சித் தலைவர்களின் பட்டியல் இது:

## மேலும் பார்க்கவும்

* தற்போதைய இந்திய ஆளுநர்களின் பட்டியல்
* தற்போதைய இந்திய முதல்வர்களின் பட்டியல்
* தற்போதைய இந்திய தலைமை நீதிபதிகளின் பட்டியல்
* மக்களவை எதிர்க்கட்சித் தலைவர்
* மாநிலங்களவை எதிர்க்கட்சித் தலைவர்
* உத்தியோகபூர்வ எதிர்க்கட்சி

## மேற்கோள்கள்

பகுப்பு:இந்திய அரசியல்
பக்வா

**பக்வா அல்லது பாக்வா** (**Bhagwa** or **Bhagwah**), வட இந்தியாவில் உள்ள ஜம்மு காஷ்மீர் ஒன்றியப் பகுதியில் உள்ள தோடா மாவட்டத்தில் உள்ள தோடா வருவாய் வட்டத்தில் உள்ள கிராம ஊராட்சி ஆகும்.  செனாப் சமவெளியில் ஜம்மு வருவாய் கோட்டத்தில் அமைந்த பக்வா, மாவட்டத் தலைமையிடமான தோடா நகரத்திலிருந்து 14 கிலோ மீட்டர் தொலைவிலும்: மாநிலத் தலைநகரான சிறிநகருக்கு தென்கிழக்கே 245 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 1088 வீடுகள் கொண்ட
பக்வா சிற்றூரின் மக்கள் தொகை 5,907 ஆகும். அதில் ஆண்கள் 2950 மற்றும் பெண்கள் 2957 ஆக உள்ளனர். பாலின விகிதம் 1000 ஆண்களுக்கு 1002 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 21.45% ஆகவுள்ளனர். இதன் சராசரி  எழுத்தறிவு 52.46% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 240 மற்றும் 130 ஆகவுள்ளனர். 
## மேற்கோள்கள்

தோடா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பிஷ்னா

**பிஷ்னா** (**Bishnah** or **Bishna**), வட இந்தியாவின் ஜம்மு காஷ்மீர் ஒன்றியப் பகுதியின் ஜம்மு மாவட்டத்தில் அமைந்த  பிஷனா வருவாய் வட்டத்தித்தின் நிர்வாகத் தலைமையிடம் மற்றும் நகராட்சி ஆகும். இது ஜம்மு நகரத்திற்கு தெற்கே 16 கிலோ மீட்டர் தொலைவில் உள்ளது. இது கடல் மட்டத்திலிருந்து 292 மீட்டர் (961 அடி) உயரத்தில் உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும், 2,153 வீடுகளும் கொண்ட பிஷ்னா நகரத்தின் மக்கள் தொகை 10,719 ஆகும். அதில் ஆண்கள்  5,676  மற்றும் பெண்கள் 5,043  ஆக உள்ளனர். பாலின விகிதம் 1000 ஆண்களுக்கு 888 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி  எழுத்தறிவு 86% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,336 மற்றும் 39 ஆகவுள்ளனர். 

இதன் மக்கள் தொகையில் இந்துக்கள் 97.87%, இசுலாமியர் 0.84%, பௌத்தர்கள் , சமணர்கள் ,  
சீக்கியர்கள் 0.46%, கிறித்தவர்கள் 0.76%மற்றும் பிறர் 0.07% ஆகவுள்ளனர்.

## மேற்கோள்கள்

பகுப்பு:ஜம்மு காஷ்மீர்
ஜம்மு மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
தோரு சகாபாத்

**தோரு சகாபாத்** (**Doru Shahabad** (also written as **Dooru Shahabad** or only **Doru**), வட இந்தியாவின் ஜம்மு காஷ்மீர் ஒன்றியப் பகுதியில் உள்ள அனந்தநாக் மாவட்டத்தில் உள்ள தோரு வருவாய் வட்டத்த்தின் தலைமையிட நகரம் மற்றும் நகராட்சி ஆகும். இது மாவடடத் தலைமையிடமான அனந்தநாக்கிற்கு 21.1  கிலோ மீட்ட்ர் தொலைவிலும்; மாநிலத் தலைநகரான காஷ்மீருக்கு தென்கிழக்கே 81.5 கிலோ மீட்டர் தொலைவிலும் உள்ளது. இது தேசிய நெடுஞ்சாலை எண் 44ல் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி தோரு ச்காபாத் நகரத்தின் மக்கள் தொகை 19,429 ஆகும். அதில் ஆண்கள் 53%  மற்றும் பெண்கள் 47% ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 23% ஆகவுள்ளனர். இதன் சராசரி  எழுத்தறிவு 70.61% ஆகவுள்ளது. 

## மேற்கோள்கள்

## வெளி இணைப்புகள்
* Dooru tehsil, OpenStreetMap, retrieved 4 May 2022.
*Senior Hurriyat Leader and Acting Chairman Jammu Kashmir Peoples League, Mukhtar Ahmad Waza today visited Dooru Shahabad, Kashmir Watch
*Kashmiri Song (Brem Dith Wajnas Naway), YouTube video of song from Doru Shahabad

பகுப்பு:அனந்தநாக் மாவட்டம்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
லோக்ரிஸ்

**லோக்ரிஸ்** (*Locris*, ;        ;      ) என்பது பண்டைய கிரேக்கத்தின் ஒரு பகுதியும், லோக்ரியர்களின் தாயகமும் ஆகும். இது மூன்று வெவ்வேறு மாவட்டங்களைக் கொண்டது.

## லோக்ரியன் பழங்குடியினர்
கலபிரியாவில்  ( இத்தாலி ) உள்ள உலொக்கிரி நகரம் பழங்காலத்தில் "எபிஸ்பிரியன் லோக்ரிஸ்" என்றும் அழைக்கப்பட்டது. இது மாக்னா கிரேசியாவில் லோக்ரியர்களால் நிறுவப்பட்ட ஒரு குடியேற்றமாகும். இதை நிறுவியவர்கள் ஓபன்டியன் லோக்ரியன்களா அல்லது ஓசோலியன் லோக்ரியன்களா  என்பதில் சில கருத்து வேறுபாடுகள் உள்ளன.

## பண்டைய லோக்ரிஸ்
லோக்ரியர்களின் பிரதேசம் டோரிஸ் மற்றும் போசிசால் மூன்றாகப் பிரிக்கப்பட்டது. ஒருவேளை லோக்ரியன் மீதான தொடர்ச்சியான துவக்ககால  படையெடுப்பின் காரணமாக இவ்வாறு பிரிக்கப்பட்டு இருக்கலாம். லோக்ரியர்களை அதன் அண்டை நாடுகள் ஆதிக்கம் செலுத்த முனைந்தன.  இவர்கள் கிரேக்க வரலாற்றில் சிறிய பங்கைக் கொண்டிருந்தனர்.

போசிசின் தென்மேற்கில் ஓசோலியன் லோக்ரிஸ் பிராந்தியம் இருந்தது, இது கொரிந்து வளைகுடாவின் வடக்கு கடற்கரையில், நௌபாக்டஸ் மற்றும் கிரைசா ஆகியவற்றுக்கு இடையே அமைந்துள்ளது. ஓசோலியன் லோக்ரிசின் முக்கிய நகரங்களாக ஆம்பிசா, நௌபாக்டஸ் ஆகியவை அதன் துறைமுகங்களாக இருந்தன. போசிசின் வடகிழக்கில் ஓபன்டியன் லோக்ரிஸ் இருந்தது, அதன் முக்கிய மாநகரமான ஓபசின் பெயரிடப்பட்டது.  போசிசின் வடக்கே எபிக்னெமிடியன் லோக்ரிஸ், தெர்மோபைலேயின் கணவாய்க்கு அருகில் அமைந்துள்ளது. 

ஓபன்டியன் லோக்ரியர் மற்றும் எபிக்னெமிடியன் லோக்ரியர் போன்றோர்  பெரும்பாலும் ஒரே மக்களாகக் கருதப்படுகிறார்கள். பழக்கவழக்கங்களில் தனித்தனியானவர்களாக கருதப்படுகின்றன. ஓபன்டியன் லோக்ரிஸ் மற்றும் எபிக்னெமிடியன் லோக்ரிசின் பிரதேசங்கள் ஒரு தொடர்ச்சியான அலகாக இல்லை. அவை போசிசால் பிரிக்கப்பட்டன 

### ஓசோலியன் லோக்ரிஸ்
வலது|thumb|260x260px| மற்ற பகுதிகளுடன் தொடர்புடைய லோக்கிரிசின் அமைவிடம்.
ஓசோலியன் லோக்ரிசின் முக்கிய நகரங்கள் ஆம்பிசா, நௌபாக்டஸ் ஆகியவை ஆகும். இன்று, இப்பகுதி கிரேக்கத்தின் பிராந்திய அலகுகளான ஏட்டோலியா-அகார்னானியா,  போசிஸின் ஆகியவற்றின் ஒரு பகுதியாக உள்ளன.

### ஓபன்டியன் லோக்ரிஸ்
ஓபுன்டியா லோக்ரிசின் முக்கிய நகரங்களாக ஓபஸ்,  லாரிம்னா போன்றவை இருந்தன. இன்று, ஓபுன்டியா லோக்ரிசானது கிரேக்கத்தின் நவீன பிராந்திய அலகான பிதியோடிசின்  பகுதியாக உள்ளது.

### எபிக்னெமிடியன் லோக்ரிஸ்
எபிக்னெமிடியன் லோக்ரிசின் முக்கிய நகரங்கள் நைசியா, திரோனியம் ஆகியவை ஆகும். இன்று, எபிக்னெமிடியன் லோக்ரிஸ் நவீன கிரேக்க பிராந்திய அலகான பிதியோடிசின் ஒரு பகுதியாக உள்ளன.

## மாகாணம்
லோக்ரிஸ் மாகாணம் (    பிதியோடிஸ் மாகாணத்தின் மாகாணங்களில் ஒன்றாக இருந்தது. அதன் தலைநகராக அட்லாண்டி நகரம் இருந்தது. அந்த பிரதேசம் தற்போதைய நகராட்சிகளான அம்ஃபிக்லியா-எலேடியா, லோக்ரோய், கமேனா வௌர்லாவை கொண்டதாக இருந்தது.  இந்த மாகாணம் 2006 இல் ஒழிக்கப்பட்டது.

## குறிப்புகள்

பகுப்பு:கிரேக்கத்தின் புவியியல்
மிசெல் இயோ

**மிசெல் இயோ சூ கெங்** (ஆங்கிலம்: Michelle Yeoh Choo Kheng,  ( ; பிறப்பு - 6 ஆகத்து 1962) ஒரு மலேசிய நடிகை ஆவார். **மிசெல் கான்** என்று சில திரைப்படங்களில் நடித்துள்ளார். ஜேம்ஸ் பாண்ட் திரைப்படம் *டுமாற்றோ நெவர் டைசு* (1997) மற்றும் ஆங் லீயின் திரைப்படம் *[[குரௌச்சிங் டைகர் ஹிடன் டிராகன்]]* (2000), *[[குங் பூ பாண்டா 2]]* (2011; குரல்),  *குரேசி ரிச் ஏசியன்சு* (2018), மார்வெல் திரைப் பிரபஞ்சம் திரைப்படம் *[[சாங்க்-சி அண்ட் தி லெஜெண்ட் ஒப் தி டென் ரிங்ஸ்]]* (2021) ஆகிய திரைப்படங்களில் நடித்துள்ளார்.

2022 ஆம் ஆண்டில் இவர் *[[எவரிதிங் எவரிவேர் ஆல் அட் ஒன்சு]]* என்னும் அறிவியல் புனைவுத் திரைப்படத்தில் முக்கிய கதாப்பாத்திரத்தில் நடித்துள்ளார்.

2008 இல் அழுகிய தக்காளிகள் இணையதளம் இவரை திரையுலகின் மிகச்சிறந்த ஆக்சன் நடிகையாக பட்டியலிட்டது. 1997 இல் *பீப்பிள்* இதழ், உலகின் 50 மிக அழகிய நபர்களில் ஒருவராக மிசெல் இயோவின் அறிவித்தது. 2022 இல், *[[டைம் (இதழ்)|டைம்]]* இதழ் இவரை உலகின் அதிக செல்வாக்குடைய  100 நபர்களில் ஒருவராக அறிவித்தது.

## மேற்கோள்கள்

## மேலும் படிக்க
*Kho Tong Guan: *Yeoh Chu Kheng, Michelle*. In: Leo Suryadinata (ed.): *Southeast Asian Personalities of Chinese Descent: A Biographical Dictionary, Volume I & II*. Institute of Southeast Asian Studies, 2012, , pp.&nbsp;1347–1350
*Ken E. Hall: *Michelle Yeoh*. In: Garry Bettinson: *Directory of World Cinema: CHINA 2*. Intellect Books, 2015 , pp.&nbsp;71–73
*Lisa Funnell: *Warrior Women: Gender, Race, and the Transnational Chinese Action Star*. Suny Press, 2014, , pp.&nbsp;31–57 (chapter *Transnational Chinese Mothers: The Heroic Identities of Michelle Yeoh and Pei Pei Cheng*)
*Rikke Schubart: *Super Bitches and Action Babes: The Female Hero in Popular Cinema, 1970–2006*. McFarland, 2012 , pp.&nbsp;123–143 (chapter *Beautiful Vase Made of Iron and Steel Michelle Yeoh*)

## வெளியிணைப்புகள்

* 
* 

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:மலேசியத் திரைப்பட நடிகைகள்
ஆர்ட்டிமிசு 1

**ஆர்த்திமிசு 1** (**Artemis 1**), அலுவல் ரீதியில் **ஆர்ட்டிமிசு I**, என்பது தற்போது செயல்நிலையில் இருக்கும் ஆளற்ற நிலவைச் சுற்றும் பயணத் திட்டமாகும். இது நாசாவின் ஆர்ட்டிமிசு திட்டத்தின் கீழான முதல் விண்வெளிப் பறப்பும், நாசாவின் விண்வெளி ஏவு முறைமை ஏவுகணையினதும் முழுமையான ஒராயன் விண்கலத்தினதும் முதற் பறப்பும் ஆகும். கென்னடி விண்வெளி மையத்திலிருந்து 2022 நவம்பர் 16 அன்று மு.ப. 1:47:44 கிநேவ (6:47:44 ஒசநே) மணியளவில் ஆர்த்திமிசு 1 வெற்றிகரமாக ஏவப்பட்டது. இதன் முக்கிய நோக்கம் ஒராயன் விண்கலத்தை சோதிப்பதாகும், குறிப்பாக அதன் வெப்பக் கவசத்தை நிலவில் மனித இருப்பை மீண்டும் நிலைநிறுத்தவும் அறிவியல் ஆய்வுகளைத் தொடரவும் முயற்சிக்கும் ஆர்த்திமிசு பயணங்களில் பயன்படுத்தப்படும்.

விண்வெளி ஏவுதள அமைப்பு ஏவுகணையில் கென்னடி விண்வெளி மையத்தில் உள்ள ஏவுகணை வளாகம் 39B இலிருந்து இந்த விண்கலம் புறப்பட்டது. ஒராயன் விண்கலம் 26 மற்றும் 42 நாட்களுக்கு இடைப்பட்ட பயணத்திட்டத்தில் ஏவப்பட்டது, இதில் குறைந்தது 6 நாட்கள் நிலாவைச் சுற்றியுள்ள தொலைதூரப் பிற்போக்கு சுற்றுப்பாதையில் அது இருக்கும். பூமியின் சுற்றுப்பாதையை அடைந்ததன் பின்னர், இத்திட்டம் பத்து கியூப்சாட் செயற்கைக் கோள்களை அனுப்பும். ஒராயன் விண்கலம் பின்னர் ஆறு நாட்களுக்கு தொலைதூர பிற்போக்கு சுற்றுப்பாதையில் நுழையும். ஒராயன் அதன் வெப்பக் கவசத்தின் பாதுகாப்புடன் பூமியின் வளிமண்டலத்தில் மீண்டும் நுழைந்து, பசிபிக் பெருங்கடலில் இறங்கும். ஆர்த்திமிசு 2 திட்டத்தில் தொடங்கும் ஆளுடன் கூடிய பறப்புகளுக்கு ஒராயன், மற்றும் விண்வெளி ஏவல் திட்டங்களுக்கு இந்த ஆரம்பக் கட்டப் பணி சான்றளிக்கும். ஆர்த்திமிசு 1 ​​பயணத்திற்குப் பிறகு, ஆர்த்திமிசு 2 இல் விண்வெளி வீரர்கள் நிலாவுக்கு அருகில் பறப்பர். அதன் பின்னர் ஆர்த்திமிசு 3 பறப்பில் செல்லும் குழுவினர் நிலாவில் தரயிறங்குவர். கடைசி சந்திர அப்பல்லோ பயணத்திற்கு ஐந்து தசாப்தங்களுக்குப் பிறகு ஒரு குழுவினர் சந்திர தரையிறக்கத்தை இதன் மூலம் நிகழ்த்துவர்.

## காட்சிமேடை

## குறிப்புகள்

## மேற்கோள்கள்

## வெளி இணைப்புகள்

* 

பகுப்பு:நிலாவுக்கான பயணத் திட்டங்கள்
பகுப்பு:அமெரிக்க விண்வெளித் திட்டங்கள்
பெரே (கிரேக்கம்)

thumb|350x350px| பண்டைய தெசலியைக் காட்டும் வரைபடம். பெரே கிழக்கு மையத்தில் காட்டப்பட்டுள்ளது.
வலது|thumb|240x240px| பெரேயில் உள்ள ஹைபீரியன் நீரூற்று, ஒட்டோமான் மசூதிகள், எட்வர்ட் டோட்வெல் .
**பெரே** (*Pherae* கிரேக்கம் : **Φεραί** ) என்பது பண்டைய கிரேக்கத்தின் பண்டைய தெசலியின் தென்கிழக்கில் இருந்த ஒரு நகரம் மற்றும் போலிஸ் (நகர அரசு) ஆகும்.    பழமையான தெசலியன் நகரங்களில் இதுவும் ஒன்றாகும். இது பண்டைய பெலாஸ்ஜியோடிசின் தென்கிழக்கு மூலையில் அமைந்திருந்தது.  இசுட்ராபோவின் கூற்றுப்படி, இது பகாசே வளைகுடாவில் அதன் துறைமுகமான பகாசேயில் இருந்து லேக் போபீஸ் 90 ஸ்டேடியனுக்கும் குறைவான தொலைவில் இருந்தது. இதன் தளம் நவீன நகரமான வெலஸ்டினோவில் உள்ளது.  

பெலோபொன்னேசியப் போரின் தொடக்கத்தில் ஏதென்சின் ஆரம்பகால தெசலியன் ஆதரவாளர்களின் பெயர் பட்டியலில் பெரேயை துசிடிடீஸ் குறிப்பிட்டுள்ளார் (பெலோபொன்னேசியப் போரின் வரலாறு 2.22). போரின் முடிவில் லிகோஃப்ரான் பெரேயில் ஒரு சர்வாதிகார ஆட்சியை  நிறுவினார். அவரது மரணத்தில் அவரது மகன் ஜேசன் சர்வாதிகாரி ஆனார். கிமு 374 வாக்கில் தெசலி முழுவதும் அவரது ஆட்சியின் கீழ் கொண்டுவந்தார்.  மாக்கெடோனின் பிலிப் கிமு 352 இல் பெரேவைக் கைப்பற்றி தெசலியை மாசிடோனிய ஆட்சிக்கு உட்படுத்தினார்.

உரோமானிய காலங்களில் பெரே எலனிய கிரேக்க பேரரசரான சிரியாவின் ஆண்டியோகசால் கிமு 191 இல் கைப்பற்றப்பட்டது. ஆனால் அதே ஆண்டு இதை உரோமானிய தூதரான மணியஸ் அசிலியஸ் கிளப்ரியோவிடம் இழந்தார்.

## குறிப்புகள்

பகுப்பு:பண்டைய கிரேக்க நகர அரசுகள்
மாநிலங்களவை எதிர்க்கட்சித் தலைவர்

**மாநிலங்களவை எதிர்க்கட்சித் தலைவர்** (*Leader of the Opposition in Rajya Sabha*- IAST: ராஜ்ய சபா  ) என்பவர் இந்திய நாடாளுமன்றத்தின் மேல்சபையில் உத்தியோகபூர்வ எதிர்க்கட்சியை வழிநடத்தும் மாநிலங்களவை உறுப்பினராகத் தேர்ந்தெடுக்கப்பட்டவர் ஆவார். இவர் மாநிலங்களவையின் எதிர்க்கட்சித் தலைவர் ஆவார். இவர் ஆட்சியில் இல்லாத மாநிலங்களவையில் உள்ள மிகப்பெரிய அரசியல் கட்சியின் நாடாளுமன்றத் தலைவர் ஆவார்.

## வரலாறு
மாநிலங்களவையில் 1969 வரை, எதிர்க்கட்சித் தலைவர் பதவி நடைமுறையில் மட்டுமே இருந்தது மற்றும் முறையான அங்கீகாரம், தகுதி அல்லது சிறப்புரிமை எதுவும் இல்லை. பின்னர், எதிர்க்கட்சித் தலைவருக்கு உத்தியோகபூர்வ அங்கீகாரம் வழங்கப்பட்டது. எதிர்க்கட்சித் தலைவரின் சம்பளம் மற்றும் கொடுப்பனவுகள் சட்டம் 1977 மூலம் நீட்டிக்கப்பட்டது. அப்போதிலிருந்து, மாநிலங்களவை தலைவர் மூன்று நிபந்தனைகளைப் பூர்த்தி செய்ய வேண்டும், அதாவது,

# இவர் மாநிலங்களைவை உறுப்பினராக இருக்க வேண்டும்
# மிகப் பெரிய எண்ணிக்கை பலம் (10% உறுப்பினர்) கொண்ட அரசாங்கத்திற்கு எதிரான கட்சி மற்றும்
# மாநிலங்களவைத் தலைவரால் அங்கீகரிக்கப்பட வேண்டும்

திசம்பர் 1969-ல், காங்கிரசு கட்சி பாராளுமன்றத்தில் முக்கிய எதிர்க்கட்சியாக அங்கீகரிக்கப்பட்டது. இதன் தலைவராக சியாம் நந்தன் மிசுரா எதிர்க்கட்சித் தலைவராக இருந்தார். சியாம் நந்தன் பிரசாத் மிசுரா பதவிக் காலம் முடித்த பின்னர் எம். எஸ். குருபாதசுவாமி எதிர்க்கட்சித் தலைவராகத் தேர்ந்தெடுக்கப்பட்டார். ஆனால், குருபாதசாமி நியமனம் குறித்து முறையான அறிவிப்பு ஏதுவுமின்றி பதவி வகித்தார்.

## செயல் மற்றும் பொறுப்புகள்
எதிர்க்கட்சித் தலைவர் சிறுபான்மையினரின் உரிமைகளுக்காக உருவாக்கப்பட்ட அரசாங்கக் கொள்கைகளை அலசிப் பார்க்கிறார். இதன் மீது தேவை என்றால் விவாதத்தைக் கோருவார். இத்தகைய கொள்கை மீதான விவாதங்களை ஆளும் கட்சி தவிர்க்க முயன்றால் அரசாங்கத்தை விமர்சிக்கிறார். தேசியப் பாதுகாப்புக்கு பாதுகாப்பு அச்சுறுத்தல்களை ஏற்படுத்தும்போது, நாட்டின் வெளிநாட்டு உறவுகள் மற்றும் வர்த்தகம் குறித்தும் விவாதிக்க வழிவகுக்கின்றார்.

## சலுகைகள் மற்றும் சம்பளம்
எதிர்க்கட்சித் தலைவர் அரசின் கொள்கைகளிலும், ஆளும் கட்சியால் செயல்படுத்துவதிலும் குறிப்பிடத்தக்கப் பங்கு வகிக்கின்றனர். சில நேரங்களில், எதிர்க்கட்சித் தலைவர்கள் நாட்டின் தேசியப் பாதுகாப்பு மற்றும் வளர்ச்சி குறித்து அரசிடம் கேள்வி எழுப்புகின்றனர். 1977ஆம் ஆண்டு நவம்பர் 1ஆம் தேதி இந்திய அரசியலமைப்புச் சட்டம் எதிர்க்கட்சித் தலைவர்களுக்கென தனிச் சட்டம் இயற்றிய பிறகு, சம்பளம் அதிகரிக்கப்பட்டது.

## மாநிலங்களவை எதிர்க்கட்சி தலைவர்கள் பட்டியல்
பின்வரும் உறுப்பினர்கள் மாநிலங்களவையின் எதிர்க்கட்சித் தலைவர்களாக இருந்தனர்.

## மேலும் பார்க்கவும்
* இந்திய துணை ஜனாதிபதி (மாநிலங்களவைத் தலைவர்)
* மாநிலங்களவைத் துணைத் தலைவர்
* மக்களவை எதிர்க்கட்சித் தலைவர்
* மாநிலங்களவை அவைத் தலைவர்
* மக்களவை அவைத் தலைவர்
* மாநிலங்களவை பொதுச் செயலாளர்

## மேற்கோள்கள்

## மேலும் படிக்க
* 

பகுப்பு:இந்திய எதிர்க்கட்சித் தலைவர்கள்
பகுப்பு:இந்தி வார்த்தைகளைக் கொண்ட கட்டுரைகள்